หมู่บ้านประหลาดในอินเดีย มีฝาแฝดมากถึง 230 คู่
หากใครมีโอกาสไปเยือนหรือเดินรอบหมู่บ้านเล็กๆ แห่งหนึ่งในอินเดีย อาจคิดว่าตัวเองกำลังมีปัญหาทางสายตา เห็นภาพคนคนเดียวแยกเป็นสองคนก็เป็นไ
ในความเป็นจริงก็คือหมู่บ้านโคดินฮี ในรัฐเคราล่าเหนือของอินเดียแห่งนี้มีอัตราการเกิดเด็กฝาแฝดมากกว่าปกติถึง 4 เท่า คือมีฝาแฝดถึง 230 คู่จากประชากรราว15,000 คน จึงไม่น่าแปลกใจที่คนทั่วไปจะเรียกหมู่บ้านแห่งนี้ว่า หมู่บ้านฝาแฝดและที่น่าแปลกไปกว่านั้นคืออัตราการเกิดฝาแฝดในหมู่บ้านเพิ่งจะเพิ่มสูงอย่างผิดปกติในช่วงไม่ถึง 20 ปีที่ผ่านมานี่เองซึ่งแพทย์ท้องถิ่นผู้หนึ่งตั้งข้อสังเกตุว่าอาจจะเป็นเพราะน้ำในหมู่บ้าน จากการสำรวจครั้งล่าสุดโดยสมาคมฝาแฝด และเครือญาติแห่งโคดินฮีหรือTAKA พบว่าเมื่อช่วงต้นปี 2009 มีฝาแฝดในโคดินฮีอยู่ 204 คู่แต่ในช่วงเพียงไม่กี่เดือนที่ผ่านมานี้ จำนวนฝาแฝดกลับเพิ่มขึ้นถึงประมาณ 26 คู่นี่ยังไม่นับผู้หญิงที่กำลังตั้งท้องลูกแฝดอีก 5 คนโดยคู่แฝดที่มีอายุมากที่สุดในหมู่บ้านที่ยังมีชีวิตอยู่มีอายุ 65 ปี ในขณะที่คู่แฝดที่อายุน้อยที่สุดเพิ่งจะมีอายุเพียง1 เดือน ด๊อกเตอร์ M.K. Sribiju นักวิจัยชาวอินเดียกล่าวว่า นี่เป็นปรากฎการณ์พิเศษ ที่เกิดสิ่งมหัศจรรย์ทางการแพทย์เช่นนี้ในหมู่บ้านชนบทที่ยังบริสุทธิ์ และไม่ได้รับพิษภัยจากยาหรือสารเคมีใดๆ เพราะตามข้อเท็จจริงทางวิทยาศาสตร์นั้นการเกิดเด็กฝาแฝด มักจะมีสาเหตุจากการใช้ยาเร่งการตกไข่หรือรับประทานอาหารจำพวกเนื้อนมไข่มากเกินไปตลอดจนการแต่งงานเมื่ออายุมากแล้วก็อาจทำให้มีโอกาสมีลูกแฝดมากเช่นกันอย่างไรก็ตาม ด๊อกเตอร์ Sribiju ระบุว่าในหมู่บ้านโคดินฮีชายหญิงส่วนใหญ่แต่งงานตอนอายุระหว่าง 18-20 ปีเท่านั้น ส่วนสาเหตุอื่นๆ ก็ไม่พบในหมู่บ้านแห่งนี้จึงยังไม่ทราบแน่ว่าอะไรที่ทำให้เกิดปรากฎการณ์ฝาแฝดขึ้น แพทย์ชาวอินเดียผู้นี้และคนในท้องถิ่นเชื่อว่าอาจจะเป็นเพราะน้ำเนื่องจากหมู่บ้านโคดินฮีมีน้ำล้อมรอบ และในฤดูน้ำหลากหรือฝนตกหนัก ก็แทบจะตัดขาดจากโลกภายนอกแต่ประเด็นนี้ยังเป็นเพียงข้อสังเกตุเท่านั้นและนักวิทยาศาสตร์หลายคน ยังคงพยายามค้นหาสาเหตุที่แท้จริงต่อไปในขณะเดียวกัน บรรดาผู้ปกครอง และคุณครูในหมู่บ้านก็ยังคงวุ่นวาย อยู่กับการค้นหาหรือแยกแยะและจดจำเด็กแต่ละคนให้ได้ในแต่ละวันจะมีเรื่องเล่ามากมาย ถึงความสับสนของคุณครูหรือแม้แต่ญาติพี่น้องของเด็กๆฝาแฝดและการที่มีความสนใจมากมายพุ่งไปที่เด็กฝาแฝดเหล่านั้น หลายครั้งเด็กบางคนที่เกิดมาไม่มีคู่แฝดกับเขาจึงรู้สึกเหมือนเป็นคนประหลาดในหมู่บ้านฝาแฝดแห่งนี้